หอการค้าแม่ฮ่องสอนดันเปิดช่องทางค้าชายแดนเพิ่ม
ประชาไท-28 ก.พ.48 นายพูลศักดิ์ สุนทรพาณิชกิจ ประธานหอการค้าจังหวัดแม่ฮ่องสอน กล่าวว่า หลังจากเปิดตลาดนัดการค้าชายแดนบริเวณบ้านร่องแห้ง ต.ห้วยผา อ.เมือง จ.แม่ฮ่องสอน เมื่อกลางเดือนก.พ.ที่ผ่านมา ทำให้แนวโน้มการค้าชายแดนดีขึ้น กลุ่มผู้ประกอบการค้ารู้จักตลาดนัดการค้าชายแดนมากขึ้น อีกทั้งกลุ่มผู้ประกอบการค้าฝั่งพม่ามีการตื่นตัวเช่นกัน หอการค้าจังหวัดแม่ฮ่องสอนเห็นว่าการค้าชายแดนของจังหวัดจะต้องเพิ่มเส้นทางการค้าให้มากขึ้น เพื่อให้กลุ่มผู้ประกอบการมีทางเลือกในการส่งสินค้าไปยังประเทศพม่า และยังเป็นการเพิ่มเศรษฐกิจของจังหวัด ประธานหอการค้าฯ กล่าว นายพูลศักดิ์ กล่าวอีกว่าการค้าชายแดนจังหวัดแม่ฮ่องสอนจะได้เปรียบมากกว่าจังหวัดอื่นๆ เพราะสามรถทำการค้าได้ทั้งทางบกและทางน้ำ โดยทางบกคือช่องทางห้วยผึ้ง ต.ห้วยผา อ.เมือง ส่วนช่องทางน้ำคือบ้านน้ำเพียงดิน ต.ผาบ่อง อ.เมือง ที่สามารถทำการค้ากับประเทศพม่าได้ แต่ช่องทางบ้านน้ำเพียงดินอยู่ในขั้นตอนการพิจารณาของจังหวัดแม่ฮ่องสอน ซึ่งช่องทางบ้านน้ำเพียงดิน เป็นเส้นทางอนุมัติของกรมศุลกากร เมื่อปี 2484 ด้านนายบัญชา แก้วแดง นายด่านศุลกากรแม่ฮ่องสอน กล่าวว่า ระหว่างวันที่ 1-23 ก.พ.ที่ผ่านมา มีการนำเข้าโค-กระบือ ผ่านช่องทางบ้านห้วยผึ้ง อ.เมือง และช่องทางห้วยต้นนุ่น อ.ขุนยวม โค จำนวน 2156 ตัว กระบือ จำนวน 901 ตัว เปลือกไม้ก่อ 45331 กิโลกรัม และสินค้าเบ็ดเตล็ด 33972 กิโลกรัม สามารถจัดเก็บอากร 768655 บาท ส่วนสินค้าส่งออก คือ สุราต่างประเทศ น้ำมันเชื้อเพลิง รองเท้าแตะฟองน้ำ บะหมี่ ผงชูรส น้ำมันพืช น้ำอัดลม และสินค้าเบ็ดเตล็ด รวมมูลค่า 3332057 บาท สำหรับด่านศุลกากรแม่สะเรียงมีสินค้านำเข้าระหว่างวันที่ 1 - 20 ก.พ.ที่ผ่านมา คือ มีการนำเข้าโค 621 ตัว กระบือ 797 ตัวพริกแห้ง เมล็ดงาขาว เมล็ดงาดำ ถั่วขาว ถั่วพุ่ม สามารถจัดเก็บอากรจำนวน 2796563 บาท ส่วนสินค้าส่งออก ผงชูรส น้ำมันพืช แผ่นเหล็กลูกฟูกชุบสังกะสี ทีวีสี รองเท้าแตะฟองน้ำ ตู้เย็น น้ำมันเชื้อเพลิง เสื้อผ้า น้ำอัดลมกระป๋อง เสื่อพลาสติก มูลค่า 18997261 บาท 
ประชาไท-28 ก.พ.48 นายพูลศักดิ์ สุนทรพาณิชกิจ ประธานหอการค้าจังหวัดแม่ฮ่องสอน กล่าวว่า หลังจากเปิดตลาดนัดการค้าชายแดนบริเวณบ้านร่องแห้ง ต.ห้วยผา อ.เมือง จ.แม่ฮ่องสอน เมื่อกลางเดือนก.พ.ที่ผ่านมา